Dan Koplowitz pyörittää Brooklynissa Friendly Fire -levy-yhtiötä. Suurin osa hänen levy-yhtiönsä akteista on kotoisin Skandinaviasta, ja niinpä hän matkustaakin paljon Pohjoismaissa uuden musiikin perässä.

Viime viikonloppuna Dan matkusti Tallinnasta Tallinn Music Week -tapahtumasta Helsinkiin Tallinkin lautalla ystäviään tapaamaan. Dan raportui reaaliajassa Facebookiin laivan tapahtumia, ja meno kuulostaa kovin, kovin tutulta kaikille meille, jotka ovat joskus kyseisellä reitillä matkustaneet.

Alkuun Dan kertoo, miten hänen oltua laivassa viisi minuuttia känninen suomalaismies tuli hänen luokseen ja yritti lyödä häntä kutsuen häntä samalla lampaannussijaksi. Vessat olivat Danin mukaan tukossa, ja pikkulapset juoksivat pesualtaalta toiselle oksentelemassa niihin.

Tämän lisäksi Dan näki laivamatkan aikana turpaan saaneita nyrkkeilijöitä, humalaisia venäläismiehiä kosimassa epäonnistuneesti sekä kaikkea muuta mukavaa. Eräässä postauksessaan Dan vertaa Tallinnan ja Helsingin välistä lauttaa Danten helvettiin.

Kiitosta saa laivan DJ, joka Danin mukaan soitti yhden mukavan afrobeat-kappaleen. Muu DJ:n musiikki olikin sitten sitä perinteistä Top 40 -kamaa, mitä laivan diskoissa aina soitetaan.

Mikä jutusta tekee erityisen hauskan on se, että paikkansa nuo kaikki kohdat pitävät. Siksihän Tallinan lautalla onkin aina niin hauskaa!

Katsele Danin Facebook-päivityksiä matkaltaan alta. Ai että!